జీబ్రోనిక్స్‌ నుంచి అత్యాధునిక టవర్‌ స్పీకర్లు
నవతెలంగాణ-హైదరాబాద్‌
           జీబ్రోనిక్స్‌ ఇండియా సంస్థ విపణిలోకి అత్యాధునిక పోర్టబుల్‌ టవర్‌ స్పీకర్లను విడుదల చేసింది. ఇప్పటికే సంస్థ విపణిలోకి బ్లిస్‌ టవర్‌ స్పీకర్లను తెచ్చిన సంగతి తెలిసిందే. కొత్తగా రాకర్‌, ఎడెన్‌ పోర్టబుల్‌ స్పీకర్‌లను మార్కెట్లోకి తీసుకురావడం ద్వారా సంస్థ ఈ విభాగంలో తన పరిధిని మరింత విస్తరించింది. బ్లిస్‌ స్పీకర్లకు మరిన్ని కొత్త హంగులను అద్దుతూ సరికొత్త స్పీకర్‌లను మార్కెట్లోకి తెచ్చినట్లు జీబ్రోనిక్స్‌ అమ్మకాల విభాగం డైరెక్టర్‌ ప్రదీప్‌ జోషి తెలిపారు. వీటి ధరను రిటైల్‌ స్టోర్లలో వరుసగా రూ.1999, రూ.1499గా నిర్ణయించినట్లు ఆయన తెలిపారు. ఈ రెండు కొత్త స్పీకర్లు అదనంగా బ్లూటూత్‌ సౌకర్యంతో కూడా పని చేయనున్నట్లు సంస్థ తెలిపింది. దీంతో ఇక మొబైల్‌ ఫోన్‌ల నుంచి ట్యాబ్లెట్‌, లాప్‌టాప్‌ల నంచి ఎలాంటి వైరు అవసరం లేకుండా సంగీతాన్ని ఆస్వాధించడానికి వీలు కల్పిస్తుందని సంస్థ తెలిపింది. వీటితో పాటుగా యూఎస్‌బీ, పెన్‌డ్రైవ్‌ సపోర్ట్‌,ఎస్‌డీ-ఎంఎంసీ కార్డు సపోర్టు, ఎఫ్‌ఎం రేడియో, యాక్సిలరీ కేబుల్‌ ఇన్‌పుట్‌ తో పాటు పూర్తిస్థాయి రిమోట్‌ కంట్రోల్‌ వ్యవస్థతో ఈ స్పీకర్లు పని చేస్తాయని సంస్థ వివరించింది. ఈ అధునాతన స్పీకర్లు బ్యాటరీతో పని చేస్తాయి. వీటిని చెక్కతో తయారు చేసినందును మెరుగైన సంగీతాన్ని ఆస్వాధించవచ్చని సంస్థ వెల్లడించింది. ఈ రెండు టవర్‌ స్వీకర్లకు సంస్థ ఏడాది పాటు వారంటీని కూడా అందిస్తోందని సంస్థ వివరించింది.
మీ స్నేహితులకు రికమెండ్ చెయ్యండి